CELEX: 31989R2691
Language: el
Date: 1989-09-06 00:00:00
Title: Κανονισμός (ΕΟΚ) αριθ. 2691/89 της Επιτροπής της 6ης Σεπτεμβρίου 1989 περί καθορισμού του ποσού της προκαταβολής επί του κόστους διάθεσης ορισμένων προϊόντων απόσταξης

Avis juridique important

|

31989R2691

Κανονισμός (ΕΟΚ) αριθ. 2691/89 της Επιτροπής της 6ης Σεπτεμβρίου 1989 περί καθορισμού του ποσού της προκαταβολής επί του κόστους διάθεσης ορισμένων προϊόντων απόσταξης  

Επίσημη Εφημερίδα αριθ. L 261 της 07/09/1989 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2691/89 ΤΗΣ ΕΠΙΤΡΟΠΗΣ  της 6ης Σεπτεμβρίου 1989  περί καθορισμού του ποσού της προκαταβολής επί του κόστους διάθεσης ορισμένων προϊόντων απόσταξης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987, για κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 37 παράγραφος 2,  Εκτιμώντας:  ότι το Ευρωπαϊκό Συμβούλιο, που συνήλθε στις 11 και 12 Φεβρουαρίου 1988, προσανατολίσθηκε στην εξάλειψη των επιβαρύνσεων που ενδεχομένως συνεπάγονται τα αποθέματα των γεωργικών προϊόντων·  ότι, όσον αφορά τις προερχόμενες από την απόσταξη αλκοόλες που αναφέρονται στα άρθρα 35 και 36 του κανονισμού (ΕΟΚ) αριθ. 822/87, το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) είναι δυνατόν να αναλάβει μόνον τα έξοδα που προκύπτουν από τη διάθεσή τους· ότι πρέπει, ως εκ τούτου, να καθοριστεί το ποσό της προκαταβολής επί των εξόδων διάθεσης των προϊόντων αυτών, λαμβανομένης υπόψη της παρεμφερούς μειώσεως της τιμής που εφαρμόζεται για τις αλκοόλες που προέρχονται από την αναφερόμενη απόσταξη στο άρθρο 35 του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό της προκαταβολής επί του κόστους της διάθεσης των προϊόντων απόσταξης που προβλέπεται στα άρθρα 35 και 36 του κανονισμού (ΕΟΚ) αριθ. 822/87, καθορίζεται με εφαρμογή ενός συντελεστή επί της αξίας των αγορών που πραγματοποιούνται από τους οργανισμούς παρέμβασης.  Ο συντελεστής αυτός καθορίζεται σε 0,7 για το οικονομικό έτος 1990.  Άρθρο 2  Τα ποσά των δαπανών, που καθορίζονται σύμφωνα με το άρθρο 1, ανακοινώνονται στην Επιτροπή στα πλαίσια των δηλώσεων που καταρτίζονται βάσει του κανονισμού (ΕΟΚ) αριθ. 2776/88 της Επιτροπής (3).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 128 της 11. 5. 1989, σ. 31.  (3) ΕΕ αριθ. L 249 της 8. 9. 1988, σ. 9.